রামিথ রাম্বুকুয়েলা
রামিথ লক্ষ্মণ বান্দারা রাম্বুকুয়েলা (সিংহলি: රමිත් රඹුක්වැල්ල; জন্ম: ৮ সেপ্টেম্বর, ১৯৯১) ক্যান্ডিতে জন্মগ্রহণকারী শ্রীলঙ্কার পেশাদার প্রথম-শ্রেণীর ক্রিকেটার। শ্রীলঙ্কা ক্রিকেট দলের অন্যতম সদস্য তিনি। ঘরোয়া প্রথম-শ্রেণীর ক্রিকেটে তামিল ইউনিয়ন ক্রিকেট ও অ্যাথলেটিক ক্লাবের পক্ষে খেলছেন 'রামাইয়া' ডাকনামে পরিচিত রামিথ রাম্বুকুয়েলা। দলে তিনি মূলতঃ বামহাতি উদ্বোধনী ব্যাটসম্যানরূপে খেলে থাকেন। এছাড়াও ডানহাতে অফ ব্রেক বোলিং করে থাকেন তিনি। বাবা কেহেলিয়া রাম্বুকুয়েলা সাবেক মন্ত্রী ছিলেন ও শ্রীলঙ্কা সরকারের বর্তমান সংসদ সদস্য।